та́йнѡ у́бѡ восплеска́вше, къ си̂мъ рце́мъ: ра́дуйтеся, свѣти̂льницы су́щымъ во тмѣ̀, мы́сленнагѡ сл҃нца зари̂ ѡблиста́ющіи: ра́дуйтеся, пе́тре и па́ѵле, уче́ній бжс̑твенныхъ ѡснова̂нія незы́блєма, дру́зи хрс̑тѡ́вы, сосу́ди честні́и, пріиди́те посредѝ на́съ неви́димѡ, сподобля́юще дарѡ́въ невеще́ственныхъ, ва́шъ пра́здникъ восхваля́ющихъ пѣ́сньми